**AIŠKINAMASIS RAŠTAS**

**Dėl Alantos miestelio teritorijos bendrojo plano rengimo ir planavimo tikslų nustatymo**

**1. Parengto tarybos sprendimo projekto tikslai ir uždaviniai**

Alantos miestelio bendrojo plano rengimas reikalingas dėl smarkiai išsiplėtusių miestelio teritorijos ribų, prijungus prie Alantos Naujasodžio gyvenvietę. Bendrojo plano rengimas reikalingas ir dėl pasikeitusios teritorijų planavimą reglamentuojančių teisės aktų reikalavimų visumos. Norint užtikrinti darnų Alantos miestelio vystymąsi, sudaryti sąlygas privačioms investicijoms, derinti fizinių ir juridinių asmenų ar jų grupių bei savivaldybės interesus, būtina rengti Alantos miestelio teritorijos bendrąjį planą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, Lietuvos Respublikos teritorijų įstatymo 24 straipsnio 4 dalis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 153 ir 156 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Parengtas Alantos miestelio teritorijos bendrasis planas leis pagerinti Alantos miestelio kraštovaizdžio planavimo kokybę, sudaryti sąlygas darniai miestelio raidai, teritorijos naudojimui, kompleksiškai spręsti urbanistinius uždavinius, tvarkyti kultūrinį kraštovaizdį, kultūros paveldą.

Neigiamų pasekmių nėra.

**4. Priemonės sprendimui įgyvendinti**

Pavesti Molėtų rajono savivaldybės administracijos direktoriui organizuoti Alantos miestelio teritorijos bendrojo plano rengimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

30 000 Eur, savivaldybės biudžeto lėšos.

**6.Vykdytojai, įvykdymo terminai**

Molėtų rajono savivaldybės administracijos direktorius organizuoja Alantos miestelio teritorijos bendrojo plano rengimą. Numatomi vykdymo terminai – 24 mėn. nuo sutarties su plano rengėju pasirašymo datos.